ང་ཚོ་བོད་ཁུལ་གྱི་ས་ཁོངས་ཁོད་ཡངས་ཤིང་མི་གྲངས་འདུས་ཚད་ཧ་ཅང་ཆུང་ལ་སྤྱིའི་མི་གྲངས་ཀྱི་བརྒྱ་ཆའི་བརྒྱད་ཅུ་དེ་རྒྱ་ཆེ་བའི་ཞིང་འབྲོག་ས་ཁུལ་དུ་ཡོད།སྡེ་པ་སོ་སོར་བྱིས་པ་ཁང་བཙུགས་ཀྱང་ཚད་ལྡན་གྱི་བྱིས་སྙོར་དགེ་རྒན་དགོས་པས།ཕྲུ་གུ་དང་བྱིས་པ་རྣམས་གཅིག་བསྡུས་ཀྱིས་གྲོང་རྡལ་དུ་སྐྱེལ་ན་རྫོང་རིམ་པའི་བྱིས་པ་ཁང་དུ་ཕར་སྐྱེལ་ཚུར་ལེན་བྱེད་རྒྱུ་དཀའ་ཁག་ཤིན་ཏུ་ཆེ་བར་མ་ཟད།སློབ་སྔོན་ལོ་རིམ་དང་པོ་དང་ལོ་རིམ་གཉིས་པའི་སློབ་གསོས་ཀྱང་ལོ་ནཅན་དང་ལོཅན་ལ་མ་གཏོགས་དོ་དམ་བྱེད་མི་ཐུབ་པས།མངལ་གནས་སློབ་གསོ་ནས་ལོ་ནདངབར་གྱི་སློབ་གསོ་དེ་ཨ་མའི་སློབ་གསོ་དང་ཁྱིམ་གྱི་སློབ་གསོར་མ་བརྟེན་པར་ཐབས་མེད།དེར་མ་ཟད་ང་ཚོས་ད་ལྟ་བོད་ཀྱི་ཕྲུ་གུ་དང་བྱིས་པའི་སློབ་གསོ་ལ་དངོས་སུ་འཚམ་པའི་བྱིས་པའི་དགེ་རྒན་གྱི་སློབ་གསོའི་མ་ལག་བཙུགས་མེད་པ་དང་།སློབ་གཞི་འཛུགས་སྐྲུན་བྱས་མེད་པ།ཡང་དག་པ་དང་ཚན་རིག་དང་མཐུན་པའི་བོད་ཀྱི་ཕྲུ་གུ་དང་བྱིས་པའི་སློབ་གསོའི་ལྟ་ཚུལ་ཡང་ད་དུང་གྲུབ་མེད།འདི་འདྲའི་གནས་ཚུལ་འོག་ཁྱིམ་གྱི་སློབ་གསོ་འཕེལ་རྒྱས་སུ་བཏང་སྟེ་སློབ་སྲོལ་དང་ཁྱིམ་སྲོལ་སློབ་གསོའི་ཕྱོགས་ནས་ཕུལ་བྱུང་རིག་གནས་རྒྱུན་འཛིན་དང་འཚོལ་སྡུད་བྱེད་ཅིང་སྲིད་ཇུས་ཀྱིས་རྒྱབ་སྐྱོར་བྱས་ན།འདི་ནི་རྨོངས་ཚོད་ཀྱིས་ཞིང་འབྲོག་ས་ཁུལ་གྱི་བྱིས་པ་ཁང་འཕེལ་རྒྱས་སུ་གཏོང་བ་དང་བསྡུར་ན་སྔར་ལས་བྱེ་བྲག་ཡིན་པ་དང་།སྔར་ལས་དོན་ཆེ་བ།སྔར་ལས་དམངས་ལ་འབྲེལ་བ་ཞིག་རེད།འདི་ལ་ཡུལ་བབ་དང་བསྟུན་པ་དང་དངོས་ཐོག་བདེན་འཚོལ་ཟེར།